Firda

Firda er en dagsavis som kommer ut i Førde i Vestland. Avisa dekker kommunene Sunnfjord, Kinn, Hyllestad, Gulen, Solund, Askvoll, Fjaler, Gloppen og Høyanger.

Avisa er Sogn og Fjordanes største avis og landets største avis som blir redigert på nynorsk. Hovedredaksjonen ligger på Øyrane i Førde. Avisa hadde tidligere avdelingskontor i Dale, Florø, Høyanger, Askvoll og Sandane.

Firda ble grunnlagt i 1917 av Kristian Ulltang som et bygdeblad for Indre Sunnfjord. Første prøveutgave kom ut 15. desember, mens første ordinære avis kom ut 5. januar året etter. I 1919 ble det utgitt avis to dager i uka.

Avisa ble i 1942 nazifisert av den tyske okkupasjonsmakten og fikk innsatt NS-vennlige redaktører fram til 1945.

Firda kom i mange år seks dager i uka. Etter å ha redusert til fire dager i uka gikk avisen fra 19. juni 2023 over til to papiraviser i uka, tirsdag og torsdag. Firda ble i 1996 solgt ut av Nordeide-familien og kjøpt av konsernet A-pressen, nå Amedia, selv om avisa tildels konkurrerte med en annen avis i samme mediekonsern, Firdaposten i Florø. For Firdaposten betydde oppkjøpet at antall utgivelser ble redusert fra fem til tre hver uke. Begge avisene inngår i Firda media.

Firda ble i 2019 kåret til «Årets mediehus» i Amedia-konsernet. I 2020 ble avisen kåret til «Årets lokale nyhetsnettsted» av Mediebedriftenes Landsforening.

Ansvarlig redaktør
Ansvarlige redaktører i Firda:

Opplagstall 
Bekreftede netto opplagstall fra Mediebedriftenes Landsforening:

Referanser

Eksterne lenker 
 Firda

Aviser i Vestland
Kultur i Sunnfjord
Aviser etablert i 1917
Aviser eid av Amedia